12 ነሓሰ 2020 ምንጪ ስእሊ, PA Media እዋኑ ማዕበላት ዝሃድእሉ ኩነታት ኣየር ውዕይ ዝብለሉ ስለዝኾነ ካብ ፈረንሳን ስጳኛን ናብ ዓዲ እንግሊዝ ክሰግሩ ዝሓስቡ ስደተኛታት ነዚ እዋን ከም ምቹእ ግዜ’ዮም ዝወስድዎ። እዚ መራኽብ ብብዝሒ ዝንቀሳቐሳሉ ቦታ፡ ሰብ መዚ እቲ ከባቢ ነብሰ ጾራትን ህጻናትን ዝርከብዎም ስደተኛታት በዚ ቦታ ኣቋሪጾም ናብ ዓዲ እንግሊዝ ንኽኣትዉ ብብዝሒ ፈተነታት ከምዘካይዱ ይሕብሩ። ኣብ ዝሓለፈ ሰሙን ጥራይ ልዕሊ 200 ስደተኛታት ነዚ ባሕሪ ብንኣሽቱ ጀላቡ ብምቁራጽ ናብ ገማግም ኬንት ከምዝኣተዉ ተገሊጹ ነይሩ። ንምዃኑ እዞም ናብ ዓዲ እንግሊዝ ብምእታው ዕቁባ ዝሓቱ ዘለዉ ስደተኛታት ካበይ ዝመጽኡ’ዮም ምኽንያቶም'ከ እንታይ’ዩ?
